
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 14 


12 Ιανουάριου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δημοσίευση Κανονισμού Εσωτερικής Υπηρεσίας του 

Διοικητικού Πρωτοδικείου ΧανΙων. 1 

Ίδρυση Λέσχης στη Σχολή Αξιωματικών Ελληνικής 
Αστυνομίας και κατάργηση παραρτήματος Λέσχης 

στην τέως Σχολή Αρχκρυλάκων . 2 

Σύσταση Δημοτικής Επιχείρησης Προστασίας Περιβάλ¬ 
λοντος Θήβας Ν. Βοιωτίας . 3 

Προσαρμογή της συστατικής πράξης του Κρατικού 
Παιδικού Σταθμού Σάμου στις διατάξεις του Δ.Κ.Κ 4 
Σύσταση Νομικού Προσώπου στην κοινότητα Πληκα- 
τίου με την επωνυμία «ΠΝΕΥΜΑΤΙΚΟ ΚΕΝΤΡΟ 

ΚΟΙΝΟΤΗΤΑΣ ΠΛΗΚΑΤΙΟΥ» Ν. ΙωαννΙνων . 5 

Διορισμός μελών Διοικητικής Επιτροπής Στρατιωτικών 
Επιτάξεων Ν. Πρέβεζας. 6 


Παροχή αδείας για την αύξηση με δημόσια εγγραφή του 
μετοχικού κεφαλαίου της Εταιρείας «ΣΠ. ΤΑΣΟ- 
ΓΛΟΥ Α.Ε. - ϋΕΙ-ΟΝΟΗΙ» και την εισαγωγή των με¬ 
τοχών της στην κύρια αγορά του Χρηματιστηρίου 


Αξιών Αθηνών . 7 

Ίδρυση και λειτουργία του «Εκκλησιαστικού Κέντρου 
Ενημερώσεως» (Ε.Κ.Ε.) της Ιερός Μητροπόλεως 
Πειραιώς . 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 140521 (1) 


Δημοσίευση Κανονισμού Εσωτερικής Υπηρεσίας του Διοι¬ 
κητικού Πρωτοδικείου ΧανΙων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 175Θ/1988) (ΦΕΚ35Α726.2.1988), όπωςανπκα- 
στάθηκε από το άρθρο 5 του Ν. 1868/1989 (ΦΕΚ 230/Α/ 
10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προστέθηκε 
με το άρθρΟ 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλεΐται δαπάνη σε βάρος του Κρατικού προϋπο¬ 
λογισμού. 


4. Το έγγραφο του Διοικητικού Πρωτοδικείου ΧανΙων με 
αριθμό 769/15.11.1995, αποφασίζουμε: 

Τη δημοσίευση στην Εφημερίδα της Κυβέρνησης του 
κανονισμού εσωτερικής υπηρεσίας του Διοικητικού Πρω¬ 
τοδικείου Χανιών, όπως καταρτίστηκε με την απόφαση 
της Ολομέλειας του δικαστηρίου αυτού με τον αριθμό 4/ 
1995 η οποία έχει ως εξής: 


ΚΑΝΟΝΙΣΜΟΣ 

Εσωτερικής Υπηρεσίας του Διοικητικού 
Πρωτοδικείου ΧανΙων 

Αρθρο 1 

Τμήμστα Δικαστηρίου - Αρμοδιότητα αυτών 

1. Βάσει του αριθμού των προβλεπομένων οργανικών 
θέσεων δικαστικών λειτουργών (1 Πρόεδρος, 3 Πρωτόδι¬ 
κες, Πάρεδρο), το Δικαστήριο διαιρείται σε ένα (1) Τμήμα, 
Τριμελούς και Μονομελούς συνθέσεως. 

2. Στο παραπάνω Τμήμα, ανάλογα με τον αριθμό των 
εκάσιοτε υπηρετούντων Δικαστών, κατανέμονται με σχε¬ 
τικό προσδιορισμό οι εκκρεμείς υποθέσεις, ανεξάρτητα 
από το αντικείμενό τους, (γενική αρμοδιότητα). 

3. Ο αριθμός των υποθέσεων προσδιορίζονται από τον 
Προϊστάμενο του Δικαστηρίου για εκδίκαση, κατά μήνα, 
δεν δύναται να είναι ανώτερος των διακοοίων δέκα (210) 
συνολικώς, (τριμελούς και μονομελούς συνθέσεως), ανά 
Δικαστή. Εξαιρετικώς, είναι δυνατή η υπέρβαση του αριθ¬ 
μού αυτού, μόνο σε περίπτωση που επιβάλλεται ο προσ¬ 
διορισμός για την ίδια δικάσιμο περισσοτέρων, όλως ατε¬ 
νώς συναφών μεταξύ των υποθέσεων. 

Άρθρο 2 

Γραμματεΐα του Δικαστηρίου 

1. Η Γραμματεία του Δικαστηρίου απατελεΐται από ένα 
τμήμα. 

2. Ο Γραμματέας του Δικαστηρίου, υποχρεώνεται μια 
τουλάχιστο φορά κατ’ έτος να συγκαλεί σε υπηρεσιακή 
συνέλευση τους υπαλλήλους της Γραμματεΐας προς συζή¬ 
τηση θεμάτων που την απασχολούν. Οι προτάσεις της συ- 
νελεύσεως θα τίθενται υπόψη του προϊσταμένου του Δι¬ 
καστηρίου. 

Άρθρο 3 

Ημέρες και ώρες συνεδριάσεων 

1. Το Δικαστήριο συνεδριάζει τακτικά στην έδρα του με 
τριμελή μεν σύνθεση Παρασκευή και ώρα 11 .ΟΟ' το πρωΤ, 
με μονομελή δε σύνθεση την Ιδια ημέρα και ώρα, στη δε 
μεταβατική έδρα στο Ρέθυμνο με τριμελή μεν σύνθεση 
Τετάρτη και ώρα 10.30' το πρωί, με μονομελή δε σύνθεση 
την Ιδια ημέρα και ώρα 11.00 το πρωί, σε δικασίμους που 
ορίζει ο Πρόεδρος του Δικαστηρίου ή όταν αυτός κωλύεται 
ο νόμιμος αναπληρωτής του. Ο αριθμός των δικασίμων 
ορίζεται σε επτά (7) τριμελούς και επτά (7) μονομελούς, 
στην τακτική έδρα και τρεις (3) Τριμελούς και τρεις (3) 
Μονομελούς στην μεταβατική του έδρα (Ρέθυμνο). Οι 
έκτακτες συνεδριάσεις, για εκδίκαση υποθέσεων επεί¬ 
γουσας φύσης, γίνονται σε ημέρες και ώρες που ορίζει 
κατά περίπτωση ο Πρόεδρος του Δικαστηρίου ή όταν αυ¬ 
τός κωλύεται ο Δικαστής που τον αναπληρώνει νόμιμα ή ο 
Δικαστής που έχει οριστεί απ’ αυτόν (δικαστής υπηρεσίας) 
για την εκδίκαση τέτοιων υποθέσεων κατά την ημέρα κα¬ 
τάθεσης του εν λόγω ένδικου μέσου. 

2. Οι υποθέσεις ΚΕΔΕ, διαδικασίας ασφαλιστικών μέ¬ 
τρων, μπορούν να εκδικάζονται σε όλες τις ημέρες της 
εβδομάδας και σε κατάλληλη ώρα (κατ’ αρχήπν 12.00 ) 
ακόμη και στο κατάστημα των γραφείων του Δικαστηρίου 
(Στ. Τζανακάκη 3). 

Άρθρο 4 

Ορισμός δικασίμων πριν από τις δικαστικές διακοπές και 
τις διακοπές Χριστουγέννων και Πάσχα 

1. Δικάσιμοι στα Τμήματα του Δικαστηρίου, μπορούν να 
ορίζονται, κατ’ αρχήν μέχρι τέλους του Ιουνίου κάθε δικα¬ 
στικού έτους. 

2. Δεν προσδιορίζονται υποθέσεις για τα χρονικά δια¬ 
στήματα: α) από 21ης Δεκεμβρίου κάθε έτους μέχρι και 
της 6ης ΙανουαρΙου του επομένου έτους και β) από τη Μ. 
Τρίτη μέχρι τέλους της Διακαινισίμου εβδομάδος. Κατά τα 
εν λόγω χρον. διαστήματα είναι δυνατόν να προσδιορίζο¬ 
νται μόνον κατεπείγουσας φϋσεως υποθέσεις (διαφ. ασφ. 
μέτρων). 

Άρθρο 5 

Σύγκληση της Ολομέλειας του Δικαστηρίου 

1. Η Ολομέλεια του Δικαστηρίου συγκαλείται με πράξη 
του Προϊσταμένου, με πρωτοβουλία του ίδιου, αλλά και 
υποχρεωτικά, εφόσον το ζητήσει εγγράφως το ένα τρίτο 
(1 /3) τουλάχιστον των εκάστοτε υπηρετούντων Δικαστών. 
Στην πράξη αυτή ορίζονται ο τόπος και ο χρόνος της συνε- 
δριάσεως, τα θέματα με τα οποία θα ασχοληθεί η ολομέ¬ 
λεια, καθώς και ο εισηγητής αυτών, εφόσον και όπου είναι 
αναγκαίο. 

2. Η πράξη συγκλήσεως γνωστοποιείται οκτώ (8) τουλά¬ 
χιστο ημέρες πριν από την ημέρα συνεδριάσεως, με ανάρ¬ 
τησή της στο χώρο ανακοινώσεων και θυροκόλληση στα 
γραφεία διασκέψεων (Προέδρου ή Δικαστών) του Δικα¬ 
στηρίου. Με την ανάρτηση και θυροκόλληση για τις οποίες 
συντάσσεται σχετική βεβαίωση από τον επιμελητή, δη- 
μιουργείται και τεκμήριο γνώσεως για τα μέλη του Δικα¬ 
στηρίου. 

Η Πρόεδρος Ο Γραμματέας 

Δέσποινα Οικονόμου Γ. θωμαδάκη 

Τα μέλη 
Αλίκη Μαρκάκη 
Μαρία Μπενίση 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 1995 

οΥΠΟΥΡΓΟΙ 

Κ2ΑΝΝΗΧ ΠΟΤΤΑΚΗΖ 
-♦-— 

Αριθ. 8026/17358/120-στ (2) 

Ίδρυση Λέσχης στη Σχολή Αξιωματικών Ελληνικής Αστυ¬ 
νομίας και κατάργηση παραρτήματος Λέσχης στην 
τέως Σχολή Αρχιφυλάκων. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

α. Τις διατάξεις του άρθρου 21 του Π. 1481/1984 «Ορ¬ 
γανισμός Υ.Δ.Τ.». 

β. Τις διατάξεις του άρθρου 20 του Π. Δ/τος 31 θ/1995 
«Οργανισμός Σχολής Αξ/κών Ελληνικής Αστυνομίας». 

γ. Τις διατάξεις της υπ’ αριθμ. 8000/8/2-ζ από 
29.12.1987 απόφασης Αρχηγού Ελληνικής Αστυνομίας 
«Ίδρυση, οργάνωση, λειτουργία και έλεγχος Λεσχών της 
Ελληνικής Αστυνομίας*. 

δ. Τις υπ’ αριθμ. 802Θ/2/5-Θ από 15.12.1995 και 
80268/2/12δαπό 23.10.1995 αναφορές των Σχολών Αξ- 
κών Ελληνικής Αστυνομίας και Αστυφυλάκων, αντί¬ 
στοιχα. 

ε. Τις διατάξεις του άρθρου 29Α του Ν. 1558/1985 
■Κυβέρνηση και Κυβερνητικά Όργανα» (Α'-137), το οποίο 
προστέθηκε με το άρθρο 27 του Ν. 2081 /1992 (Α'-154). 

στ. Το γεγονός ότι από την έκδοση της παρούσας δεν 
προκαλείται δαπάνη σε βάρος του Κρατικού προϋπολογι¬ 
σμού, αποφασίζουμε: 

1. Την ίδρυση Λέσχης στη Σχολή Αξ/κών Ελληνικής 
Αστυνομίας και την μεταφορά και υπαγωγή σε αυτή, ως 
περιουσιακών της στοιχείων, των μονάδων (κουρείου, ρα¬ 
φείου, υποδηματοποιείου, πλυντηρίου, καθαριστηρίου, 
πρατηρίου ψιλικών, κυλικείου και πρατηρίου τροφίμων) 
της Λέσχης Σχολής Αστυφυλάκων που λειτουργούν στις 
εγκαταστάσεις της Αστυνομικής Ακαδημίας (Μεσογείων 
96). 

2. Την κατάργηση του παραρτήματος Λέσχης Σχολής 
Αστυφυλάκων που λειτουργούσε στις εγκαταστάσεις της 
ήδη καταργηθείσας Σχολής Αρχιφυλάκων και την μετα¬ 
φορά και υπαγωγή των μονάδων αυτού στην ίδια τη Λέσχη 
της Σχολής Αστυφυλάκων. 

3. Την πραγματοποίηση της μεταφοράς στις ανωτέρω 
περιπτώσεις με εγγραφοδιαγραφή των σχετικών υλικών 
και μέσων στα οικεία βιβλία των Διαχειρίσεων των προανα- 
φερομένων Σχολών (Αξ-κών και Αστυφυλάκων). 

4. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 1995 
Ο Αρχηγός 

ΜΑΝΟΛΗΣ ΧΟΥΡΔΑΚΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 11161 (3) 

Σύσταση Δημοτικής Επιχείρησης Προστασίας Περιβάλλο¬ 
ντος Θήβας Ν. Βοιωτίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΒΟΙΩΤΙΑΣ 

Έχοντας υπόψη: 

1. Τις διατάξεις των άρθρων 277-284 του ΔΚΚ (Π.Δ. 
410/95). 

2. Την απόφαση του Υπουργού Εσωτερικών με αριθμό 
25027/9.4.84, που δημόσιε ύθηκε στο 244/19.4.84 ΦΕΚ 

τ.Β'. 

3. Την 411/1995 απόφαση του Δημοτικού Συμβουλίου 
Θήβας, σχετικά με τη σύσταση Δημοτικής Επιχείρησης 
Προστασίας Περιβάλλοντος Θήβας. 

4. Το Π. Δ/γμα που δημοσιεύθηκε στο 118Α/10.8.89 
ΦΕΚ «Μεταβίβαση αρμοδιοτήτων του Υπουργού Εσωτερι¬ 
κών στους Νομάρχες», αποφασίζουμε: 

1. Συνιστάται αμιγής Δημοτική Επιχείρηση με την επω¬ 
νυμία: Δημοτική Επιχείρηση Προστασίας Περιβάλλοντος 
Θήβας, στο Δήμο Θηβαίων του Νομού Βοιωτίας. 

2. Έδρα της Επιχείρησης είναι ο Δήμος Θηβαίων. 

3. Σκοπός και στόχος της Επιχείρησης είναι: 

α) Η δημιουργία και αξιοποίηση οικολογικών πάρκων σε 
εκτάσεις που ανήκουν στο Δήμο Θηβαίων ή σε Δημοτικές 
Επιχειρήσεις του Δήμου ή στην εκκλησία μετά από σύμ¬ 
φωνη γνώμη της οικείας εκκλησιαστικής αρχής. 

β) Παρεμβάσεις που έχουν σχέση με τη διατήρηση, συ¬ 
ντήρηση και προστασία φυσικού περιβάλλοντος που μέ¬ 
ρος αυτής περιλαμβάνει τη συλλογή των χρήσιμων υλικών 
για ανακύκλωσή τους, για την εξοικονόμιση ενέργειας και 
πρώτων υλών καθώς και παραγωγικές επενδύσεις οικολο¬ 
γικού χαρακτήρα. 

γ. Αναδασώσεις, δενδροφυτεύσεις και δημιουργία χώ¬ 
ρων πρασίνου μέσα στην πόλη της Θήβας και την ευρύ¬ 
τερη περιοχή της. 

δ) Ενέργειες για τη λήψη μέτρων που έχουν στόχο την 
πρόληψη της υποβάθμισης του περιβάλλοντος, την απο¬ 
κατάσταση και βελτίωσή του. 

ε) Προώθηση και εφαρμογή νέων μεθόδων βιολογικής 
γεωργίας, με τη χρήση ήπιων τεχνικών καλλιέργειας και 
φυσικών διεργασιών. 

στ) Προώθηση διάδοση και αξιοποίηση ήπιων μορφών 
ενέργειας και ανανεώσιμων πηγών (όπως ηλιακή, θερμική 
ενέργεια, γεωθερμία, βιοκαύσιμα, ηλιακή φωτοβαλταΤκή 
ενέργεια). 

ζ) Σύνταξη μελετών προστασίας περιβάλλοντος σε 
οποιοδήποτε τομέα καθώς και ανάληψη πρωτοβουλιών 
για ορθολογική διαχείριση απορριμμάτων. 

η) Ενίσχυση της περιβαλλοντικής ευαισθησίας των κα¬ 
τοίκων της περιοχής. 

θ) Συνεργασία με φορείς του Δημοσίου ή Ιδιωτικού Το¬ 
μέα σε θέματα προστασίας περιβάλλοντος, οργάνωση 
ημερίδων και συνεδρίων καθώς και η υλοποίηση εκπαι¬ 
δευτικών προγραμμάτων κατάρτισης σε περιβαλλοντικά 
θέματα. 

ι) Αξιοποίηση των εθνικών και ευρωπαϊκών χρηματοδο¬ 
τήσεων για προστασία του περιβάλλοντος και την προώ¬ 
θηση της διαρκούς αναπτύξεως της ποιότητας του περι¬ 
βάλλοντος. 

ια) Οργάνωση εκθέσεων βιβλίων, φωτογραφίας, με 
θέμα το περιβάλλον. 

4. Η διάρκεια της Επιχείρησης ορίζεται σε πενήντα (50) 


έτη με έναρξη το χρόνο δημοσίευσης της σχετικής από¬ 
φασης και έγκρισής της. 

5. Η Επιχείρηση διοικείται από 7/μελές Διοικητικό Συμ¬ 
βούλιο (με ισάριθμα αναπληρωματικά μέλη) του οποίου τα 
μέλη ορίζονται από το Δημοτικό Συμβούλιο. 

Μέλη του Διοικητικού Συμβουλίου είναι ο Δήμαρχος, 
δύο (2) δημοτικοί σύμβουλοι, τρεις (3) δημότες - κάτοικοι 
του Δήμου Θηβαίων με ενδιαφέρον, πείρα ή γνώσεις σχε¬ 
τικές με το αντικείμενο της Επιχείρησης και ένας (1) εκ¬ 
πρόσωπος του Δασαρχείου ή του Αγρονομίου θηβών. Στα 
μέλη του Διοικητικού Συμβουλίου προστίθεται και εκπρό¬ 
σωπος των εργαζομένων (χωρίς αλλαγή της συστατικής 
πράξης) όταν η Επιχείρηση απασχολήσει περισσότερους 
από είκοσι (20) εργαζόμενους. 

8. Η περιουσία της Επιχείρησης είναι: 1) Έκταση εκα¬ 
τόν ογδόντα εννέα (189) στρεμμάτων που βρίσκεται στην 
περιοχή της Υλικής θηβών στο 92ο χλμ. Εθνικής οδού 
Αθηνών - Θεσσαλονίκης, όπως εμφανίζεται στο από Μαρ¬ 
τίου 1995 σχεδιάγραμμα του τοπογράφου μηχανικού Ιω¬ 
άννη Ζερικιώτη. Η έκταση αυτή παρσχωρείται κατά χρήση 
από την κυρία του ακινήτου χιλίων στρεμμάτων (1000) Δη¬ 
μοτική Επιχείρηση Πολιτιστικής Οικιστικής Ανάπτυξης 
Θήβας (ΔΕΠΟΑΘ). 

2. Το αρχικό κεφάλαιο της Επιχείρησης ορίζεται στο 
ποσά των δέκα εκατομμυρίων (10.000.000) δρσγ' ιών, το 
οποίο διαθέτει ο Δήμος Θηβαίων. 

3. Οι πόροι της Επιχείρησης είναι: 

α Οι κάθε είδους εισφορές από φυσικά ή νομικά πρό¬ 
σωπα καθώς και δωρεές ή κληροδοτήματα ή δάνεια. 

β. Οι εθνικές επιχορηγήσεις για τους σκοπούς της Επι¬ 
χείρησης. 

γ. Οι προς τον σκοπό της προστασίας του περιβάλλο¬ 
ντος χρηματοδοτήσεις της Ευρωπαϊκής Ένωσης. 

δ. Τα έσοδα και κέρδη από τις δραστηριότητες της Επι¬ 
χείρησης. 

7. Η Επιχείρηση διαλύεται: 

α) Με τη συμπλήρωση του χρόνου της διάρκειάς της 

β) Αν παρεκλίνει τους σκοπούς της, κατά την κρίση του 
Δημοτικού Συμβουλίου. 

γ) Αν μετά πάροδο δέκα (10) ετών εξακολουθεί το πα¬ 
θητικά της να είναι μεγαλύτερο από το ενεργητικό κατά τη 
διάρκεια της χρήσεως. 

δ) Σε κάθε άλλη περίπτωση που ορίζεται με σχετικά δια¬ 
τάγματα. 

8. Από τις διατάξεις αυτής της απόφασης προκαλεΐται 
δαπάνη σε βάρος του προϋπολογισμού του Δήμου Θη¬ 
βαίων, ύψους 10.000.000 δρχ. περίπου για το τρεχον οι¬ 
κονομικό έτος και 5.000.000 δρχ. περίπου για καθένα από 
τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 29 Δεκεμβρίου 1995 
Ο Περιφερειακός Διευθυντής 
ΣΤ. ΤΣΟΥΛΟΥΧΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΕΣ 5869 (*) 

Προσαρμογή της συστατικής πράξης του Κρατικού Παιδι¬ 
κού Σταθμού Σάμου στις διατάξεις του Δ.Κ.Κ. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΑΜΟΥ 

Έχοντας υπόψη: 

1. Το Β.Δ. 3.9.1937 με το οποίο ιδρύθηκε ο «Εθνικός 
Παιδικός Σταθμός Βαθέος Σάμου» (ΦΕΚ 361 Α’)· 

2. Τις διατάξεις του άρθρου 187 του Δ.Κ.Κ (Π.Δ. 323/ 
89), σε συνδυασμό με τις όμοιες του άρθρου 11 παρ. 1 του 
Ν. 2130/93 και του άρθρου 2 παρ. 12, 13 και 14 του Ν. 
2307/95. 

3. Τις διατάξεις του άρθρου 42 του Ν. 2218/1994, 
όπως συμπληρώθηκαν με την παρ. 58 του άρθρου 8 του Ν. 
2307/95. 

4. Την αρ. Π2Β/2268/1995 απόφαση του Υφυπουργού 
Υγείας Πρόνοιας και Κοιν. Ασφαλίσεων «περί μεταβίβα¬ 
σης Κρατικών Παιδικών Σταθμών στο Δήμο ΣαμΙων, που 
δημοσιεύτηκε στο ΦΕΚ 610/1995 τ.Β’». 

5. Την αρ. 257/6.11.1995 νόμιμη απόφαση Δημοτικού 
Συμβουλίου ΣαμΙων, αποφασίζουμε: 

Προσαρμόζουμε την συστατική πράξη του «Εθνικού 
Παιδικού Σταθμού Βαθέος Σάμου», που μεταβιβάσθηκε 
στον Δήμο ΣαμΙων Νομού Σάμου, από το Υπουργείο 
Υγείας Πρόνοιας και Κοιν. Ασφαλίσεων στις διατάξεις του 
Δ.Κ.Κ. (Π.Δ. 323/1989), ως εξής: 

1. Επωνυμία Νομικού Προσώπου: 

«Δημοτικός Παιδικός Σταθμός Δήμου ΣαμΙων». 

2. Σκοπός τού νομικού προσώπου: 

α) Η λειτουργία του Δημοτικού Παιδικού Σταθμού. 

β) Η προστασία, η ημερήσια διατροφή, διαπαιδαγώγηση 
και ψυχαγωγία των νηπίων, τα οποία δεν μπορούν να 
έχουν στο οικογενειακό τους περιβάλλον την απαραίτηση 
φροντίδα, λόγω απασχόλησης των εργαζομένων γονέων 
τους, ιδιαίτερα των μητέρων τους ή άλλων κοινωνικών αι¬ 
τίων. 

γ) Η συνεργασία με άλλους φορείς. 

3. Πόροι και Περιουσία του Νομικού Προσώπου: 

Γ) Πόροι του Ν.Π. είναι: 

α) Η ετήσια επιχορήγηση του Δήμου ΣαμΙων 

β) Η υποχρεωτική επιχορήγηση από το Υπουργείο 
Υγείας Πρόνοιας και Κοιν. Ασφαλίσεων, για την κάλυψη 
των αναγκών λειτουργίας, την συντήρηση των εγκαταστά¬ 
σεων και την αγορά εξοπλισμού (άρθρο 42 παρ. 7 Ν. 
2218/1994). 

γ) Κάθε είδους εισφορές, δωρεές, κληρονομιές, συν¬ 
δρομές κ.λπ. 

δ) Εισπράξεις από το αντίτιμο των υπηρεσιών που παρέ¬ 
χει το Νομικό Πρόσωπο. 

Β) Περιουσία: 

α) Περιουσία του Νομικού Προσώπου είναι η υφιστά¬ 
μενη κινητή και ακίνητη περιουσία του μέχρι σήμερα 
«ΚΡΑΤΙΚΟΥ ΠΑΙΔΙΚΟΥ ΣΤΑΘΜΟΥ ΣΑΜΙΩΝ» άρθρο 42 
παρ. 4Ν. 2218/1994. 

β) Κάθε χώρος ή κτίριο που θα παραχωρηθεί σ’ αυτό. 

4. Σφραγίδα - Γενικές Διατάξεις 

α) Το Νομικό Πρόσωπο θα χρησιμοποιεί χωριστή σφρα¬ 
γίδα που κυκλικά θα φέρει χαραγμένες τις λέξεις «ΕΛΛΗ¬ 
ΝΙΚΗ ΔΗΜΟΚΡΑΤΙΑ» ΝΟΜΟΣ ΣΑΜΟΥ, την επωνυμία του 
και στο μέσο το εθνόσημο. 

β) Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρό του ή τον νό¬ 
μιμο αναπληρωτή του. 


Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου ΣαμΙων 
Νομού Σάμου και του Υπουργείου Υγείας Πρόνοιας και 
Κοιν. Ασφαλίσεων, το ύψος της οποίας δεν μπορεί να 
προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 19 Δεκεμβρίου 1995 
Ο Περιφερειακός Διευθυντής 
Λ.Ν. ΘΕΟΦΙΛΟΣ 

-φ- 

Αριθ. 40914 (5) 

Σύσταση Νομικού Προσώπου στην κοινότητα Πληκατίου 
με την επωνυμία «ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗ¬ 
ΤΑΣ ΠΛΗΚΑΤΙΟΥ» Ν. Ιωαννίνων. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
95). 

2. Την αριθμ. 64/95 απόφαση του Κ.Σ. Πληκατίου, απο¬ 
φασίζουμε: 

1. Συστήνουμε στην Κοινότητα Πληκατίου Ν. Ιωαννίνων 
Ν.Π.Δ.Δ. με την επωνυμία «ΠΝΕΥΜΑΤΙΚΟ ΚΕΝΤΡΟ ΚΟΙ¬ 
ΝΟΤΗΤΑΣ ΠΛΗΚΑΤΙΟΥ». 

2. Σκοπός του Νομικού Προσώπου είναι: 

α) Η δημιουργία και ανάπτυξη κάθε μορφής πνευματι¬ 
κής και πολιτιστικής δραστηριότητας στην περιοχή της 
Κοινότητας, προβαίνοντας σε κάθε απαραίτηση ενέργεια 
για την επίτευξη του σκοπού αυτού, 
β) Η δημιουργία της αναγκαίας πολιτιστικής υποδομής, 
γ) Η έρευνα και προώ , ιση για δημόσια συζήτηση των 
προβλημάτων που απασχολούν τους κατοίκους και κυρίως 
τους νέους. 

δ) Η δημιουργική προσφορά των κατοίκων της Κοινότη¬ 
τας στην κοινωνική πρόοδο του τόπου. 

ε) Η εξασφάλιση των προϋποθέσεων για κοινωνική και 
πνευματική ανάπτυξη κατοίκων μέσω επαφών με άλλους 
φορείς. 

στ) Η εξασφάλιση των προϋποθέσεων για την ολό¬ 
πλευρη ανάπτυξη των δημιουργικών ικανοτήτων στις τέ¬ 
χνες σε συνεργασία με όλους τους πολιτιστικούς φορείς 
και τα ερασιτεχνικά συγκροτήματα. 

ζ) Λειτουργία αιθουσών διαφόρων εκδηλώσεων με τους 
απαραίτητους βοηθητικούς χώρους για την φιλοξενία ατό¬ 
μων που θα συμβάλλουν στην επίτευξη των παραπάνω 
στόχων. 

3. Πόροι του Νομικού Προσώπου είναι: 

α) Η ετήσια συνδρομή της Κοινότητας ποσού 120.000 
δρχ., η οποία θα αυξάνεται κάθε έτος ανάλογα με τα 
έσοδα της Κοινότητας. Το Κ.Σ. κατά την κατάρτιση του 
ετήσιου προϋπολογισμού, με απόφασή του, θα εγγράφει 
πίστωση, εκτιμώντας το προσφερόμενο έργο του Ν.Π. και 
ανάλογα με τα έσοδα της Κοινότητας. 

β) Οι κάθε είδους συνδρομές, εισφορές, δωρεές, κλη¬ 
ρονομιές προς αυτό. 

γ) Οι πρόσοδοι από την ίδια αυτού περιουσία, αν προκό¬ 
ψουν. 

δ) Οι εισπράξεις από το αντίτιμο των υπηρεσιών που πα- 

ρέχονται από το Ν.Π. 

ε) Κάθε παροχή από το Κράτος και άλλα νόμιμα έσοδα. 

στ) Κάθε έσοδο από συμμετοχή του σε προγράμματα 
τόσο εθνικά όσο και της Ευρωπαϊκής Ένωσης. 

4. Το Νομικό Πρόσωπο εκπροσωπείται ενώπιον των Δι¬ 
καστηρίων και πάσης Αρχής από τον Πρόεδρο του Δ.Σ. και 
σε περίπτωση, απουσίας ή κωλύματος από τον Αντιπρόε¬ 
δρο. 

5. Κάλυψη δαπάνης: (Άρθρο 27 Ν. 2081 /92). 

Από τις διατάξεις της απόφασης αυτής προκαλεΐται δα¬ 
πάνη σε βάρος του προϋπολογισμού της Κοινότητας 
ύψους 120.000 δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 29 Δεκεμβρίου 1995 

Ο Περιφερειακός Διευθυντής 
ΑΘΑΝΑΣΙΟΣ ΠΑΤΣΟΥΡΑΣ 

-4- 

Αριθ. 10912 (6) 

Διορισμός μελών Διοικητικής Επιτροπής Στρατιωτικών 
Επιτάξεων Ν. Πρέβεζας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΠΡΕΒΕΖΑΣ 

Έχοντας υπόψη: 

1. Τις διατάξεις των άρθρων 32 και 33 του Ν. 4442/29 
«περί στρατιωτικών και ναυτικών εισφορών και ναυλώ- 
οεων» οι οποίες τροποποιήθηκαν μεταγενέστερα. 

2. Τις διατάξεις του άρθρου μόνου του Π. Δ/τος 115/84 
«περί διορισμού μελών του Διοικητικών Δικαστηρίων περί 
Στρατιωτικών Επιτάξεων». 

3. Τις διατάξεις του άρθρου 9 παρ. 1 του Ν. 1649/86 με 
τις οποίες το ανωτέρω δικαστήριο μετονομάσθηκε σε 
Διοικητική Επιτροπή Στρατιωτικών Επιτάξεων. 

4. Τις διατάξεις του άρθρου 4 του Ν. 2240/94 και ειδι¬ 
κότερα αφενός της παρ. 1 όπως αντικαταστάθηκε με την 
παρ. 1 α του άρθρου 12 του Ν. 2307/94 και αφετέρου της 
παρ. 2 εδ. δεύτερο και της παρ. 6 εδ. α'. 

5. Τις διατάξεις παρ. 6 του άρθρου 52 του Ν. 2218/94, 
όπως αρχικά αντικαταστάθηκε με την παρ. 7 του άρθρου 4 
του Ν. 2240/94 και στη συνέχεια με την παρ. 5α και 5β του 
άρθρου 19 του Ν. 2344/95. 

6. Τα αριθ. Φ. 851.1/1/51141/18.9.95 και 2855/ 
13.11.95 έγγραφα της VIII Μεραρχίας και του Πρωτοδι¬ 
κείου Πρέβεζας, αντίστοιχα, με τα οποία προτείνονται τα 
μέλη που θα συμμετέχουν στην ανωτέρω επιτροπή. 

7. Το γεγονός ότι η θητεία των μελών της επιτροπής λή¬ 
γει για το έτος 1995, αποφασίζουμε: 

Διορίζουμε, ως μέλη της Διοικητικής Επιτροπής Στρατι¬ 
ωτικών Επιτάξεων του Νομού Πρέβεζας για το έτος 1996 
τους κατωτέρω: 

1. Μάνια Γεώργιο, Πρόεδρο Πρωτοδικών Πρέβεζας, ως 
Πρόεδρο, αναπληρούμενο από την Βασιλική Νικολακο- 
πούλου, Πρωτοδίκη του ιδίου Πρωτοδικείου. 

2. Σκιαδά Νικόλαο, Πρωτοδίκη Πρωτοδικείου Πρέβε¬ 
ζας, αναπληρούμενο από την επίσης Πρωτοδίκη του ιδίου 
Πρωτοδικείου Αγγελική Παπανδρέου. 

3. Ρίζο Αχιλλέα, Τ/χη (ΕΜ) του 8ου ΤΕΦ αναπληρού¬ 
μενο από Νεστορίδη Ευάγγελο Λγο (ΥΠ) της 660 ΠΑΥΠ. 

4. Μάνο Βασίλειο Τ/χη (Σ) του ΣΓ Πρέβεζας, αναπλη¬ 
ρούμενο από τον Βασιλά Αθανάσιο Λ/γό (Π2) του 15ΣΠ. 


5. Κέντρο Σταύρο, Δ/ντή ΔΟΥ Πρέβεζας, αναπληρού¬ 
μενο από την νόμιμο αναπληρωτή του Μπακούλα Φεβρω- 
νία. 

Γραμματέα της ανωτέρω επιτροπής ορίζουμε τον υπάλ¬ 
ληλο της Δ.Ο.Υ. Πρέβεζας, Χυτήρη Δημήτριο του κλάδου 
ΔΕ, αναπληρούμενο από την Τριάντη Ζωή υπάλληλο της 
αυτής υπηρεσίας. 

Η απόφασή μας αυτή, να δημοσιευθεί στην Εφημερίδα 
της Κυβερνήσεως. 

Πρέβεζα, 12 Δεκεμβρίου 1995 
Ο Περιφερειακός Διευθυντής 
ΣΤΑΘΗΣ ΖΑΒΙΤΣΑΝΟΣ 
- 4 - 

Αριθ. Ε.Κ. 1237 (7) 

Παροχή αδείας για την αύξηση με δημόσια εγγραφή του 

μετοχικού κεφαλαίου της Εταιρείας «ΣΠ. ΤΑΣΟΓΛΟΥ 

Α.Ε. - ΟΕΙ.ΟΝ6ΗΙ* και την εισαγωγή των μετοχών της 

στην κύρια αγορά του Χρηματιστηρίου Αξιών Αθηνών. 

ΑΠΟΦΑΣΗ 

της 63ης/19.12.1995 συνεδριάσεως του Δ.Σ. της Επι¬ 
τροπής Κεφαλαιαγοράς 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Τις διατάξεις του άρθρου 8Α του Κ.Ν. 2190/1920 
«Περί Ανωνύμων Εταιρειών», όπως τροποποιήθηκε, συ¬ 
μπληρώθηκε και ισχύει σήμερα. 

2. Τις διατάξεις του άρθρου 78 παρ. 1β του Ν. 1969/ 
1991 «Εταιρείες Επενδύσεων Χαρτοφυλακίου, Αμοιβαία 
Κεφάλαια, διατάξεις εκσυγχρονισμού και εξυγιάνσεως της 
Κεφαλαιαγοράς και άλλες διατάξεις», όπως τροποποιή¬ 
θηκε, συμπληρώθηκε και ισχύει σήμερα με το άρθρο 18 
του Ν. 2198/94 ΦΕΚ43Α. 

3. Τις διατάξεις της παρ. 3 του άρθρου 3 του Π.Δ. 350/ 
1985 «Περί καθορισμού των προϋποθέσεων εισαγωγής 
κινητών αξιών στο Χρηματιστήριο Αξιών Αθηνών», όπως 
ισχύει. 

4. Το εγκεκριμένο από το Δ.Σ. του Χρηματιστηρίου 
Αξιών Αθηνών Ενημερωτικό Δελτίο και το απόσπασμα 
πρακτικού της από 31.10.1995 συνεδρίασης του Δ.Σ. του 
Χ.Α.Α., αποφασίζει ομόφωνα: 

Παρέχει την άδειά της για την αύξηση του μετοχικού κε¬ 
φαλαίου με δημόσια εγγραφή της Εταιρείας «ΣΠ. ΤΑΣΟ¬ 
ΓΛΟΥ Α.Ε. - ΟΕΙΟΝΘΗΙ» και την εισαγωγή των μετοχών 
της στην κύρια αγορά του Χρηματιστηρίου Αξιών Αθηνών. 

Η άδεια αφορά την έκδοση 1.292.400 νέων κοινών 
ανωνύμων μετοχών, ονομαστικής αξίας δρχ. 125 και τιμής 
διάθεσης δρχ. 1.100 ανά μετοχή. 

Τα συνολικά έσοδα από την δημόσια εγγραφή θα ανέλ- 
θουν σε δρχ. 1.421.640.000. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

Αριθ. 5 (8) 

Ίδρυση και λειτουργία του «Εκκλησιαστικού Κέντρου Ενη- 
μερώσεως» (Ε.Κ.Ε.) της Ιερός Μητροπόλεως Πει¬ 
ραιώς. 

Ο ΜΗΤΡΟΠΟΛΙΤΗΣ ΠΕΙΡΑΙΩΣ 
Έχοντας υπόψη: 

α) Τις διατάζεις των άρθρων 1 παρ. 4 και 2Θ του Ν. 590/ 
1977 «περί Καταστατικού Χάρτη της Εκκλησίας της Ελλά¬ 
δος». 

β) Τις διατάξεις του άρθρου 20 παρ. 4 του αριθμ. 1/ 
1969 Κανονισμού «περί Οργανισμού Διοικήσεως Εκκλη¬ 
σιαστικών Σωμάτων και Οργάνων». 

γ) Τις υποχρεώσεις μας προς το πλήρωμα της Εκκλη¬ 
σίας, που προκύπτουν από τους Ιερούς Κανόνες και τους 
Νόμους του Κράτους. 

δ) Την ανάγκη για τη «μαρτυρία Ιησού Χριστού» και με τα 
σύγχρονα τεχνικά μέσα, αποφασίζουμε: 

Συνιστώμε στην Ιερά Μητρόπολη Πειραιώς Ίδρυμα με 
την επωνυμία «ΕΚΚΛΗΣΙΑΣΤΙΚΟ ΚΕΝΤΡΟ ΕΝΗΜΕΡΩ¬ 
ΣΗΣ ΙΕΡΑΣ ΜΗΤΡΟΠΟΛΕΩΣ ΠΕΙΡΑΙΩΣ» (Ε.Κ.Ε.). 

Ο τρόπος λειτουργίας του Ιδρύματος καθορίζεται με 
ιδιαίτερο Κανονισμό. 

Η απόφαση αυτή να δημοσιευθεΙ στην Εφημερίδα της 
Κυβερνήσεως και στο επίσημο Δελτίο της Εκκλησίας της 
Ελλάδας «ΕΚΚΛΗΣΙΑ». 

Πειραιάς 2 ΙανουαρΙου 1996 

Ο Μητροπολίτης 
ΙΌ Πειραιώς ΚΑΛΛΙΝΙΚΟΣ 


ΚΑΝΟΝΙΣΜΟΣ 

ΙΔΡΥΣΕΩΣ ΚΑΙ ΛΕΙΤΟΥΡΓΙΑΣ 
ΤΟΥ «ΕΚΚΛΗΣΙΑΣΤΙΚΟΥ ΚΕΝΤΡΟΥ ΕΝΗΜΕΡΩΣΕΩΣ» 
(Ε.Κ.Ε.) 

ΤΗΣ ΙΕΡΑΣ ΜΗΤΡΟΠΟΛΕΩΣ ΠΕΙΡΑΙΩΣ 
ΚΕΦΑΛΑΙΟ Α' 

ΣΥΣΤΑΣΗ - ΤΙΤΛΟΣ - ΕΔΡΑ - ΣΚΟΠΟΙ 
Άρθρο 1 
Σύσταση 

α) Συνιστάται Ίδρυμα με την επωνυμία «Εκκλησιαστικό 
Κέντρο Ενημερώσεως» (Ε.Κ.Ε.), που θα λειτουργεί με τη 
μορφή Νομικού Προσώπου Ιδιωτικού Δικαίου (Ν.Π.Ι.Δ.), 
θα εδρεύει στον Πειραιά και θα τελεί υπό την εποπτεΐα και 
τον έλεγχο της Ιερός Μητροπόλεως Πειραιώς. 

β) Το Ιδρυμα είναι μη κερδοσκοπικό με σαφείς ιεραπο¬ 
στολικούς, μορφωτικούς και πολιτιστικούς στόχους, σύμ¬ 
φωνα με την Ελληνορθόδοξη Παράδοση και ζωή και διέ- 
πεται από τις διατάξεις του παρόντος Κανονισμού. 

Αρθρο 2 
Σκοποί και μέσα 

1. Σκοποί του Ιδρύματος είναι: 

α) Η μελέτη ποιμαντικών και άλλων προβλημάτων του 
συγχρόνου ανθρώπου στα πλαίσια της Ενορίας, της Ιερός 
Μητροπόλεως και του εν γένει κοινωνικού περιβάλλοντος, 
υπό το πρίσμα της Ορθοδόξου Εκκλησίας. 

2. Το Ίδρυμα για την επίτευξη του οκοπού του θα απο- 
τελείται από δύο Τομείς. 


α) Τομέας Ραδιοφωνίας και Τηλεόρασης και 
β) Τομέας Εκδόσεων. 

3. α) Ο Τομέας Ραδιοφωνίας και Τηλεόρασης: 

- Ιδρύει Ραδιοφωνικό και Τηλεοπτικό Σταθμό. 

- Παράγει εκπομπές, βιντοκασέτες, τηλεοπτικά ή ρα¬ 
διοφωνικά προγράμματα. 

β) Τομέας Εκδόσεων: 

- Εκδίδει και κυκλοφορεί μηνιαίο περιοδικό με τίτλο 
«ΠειρΟΙκή Εκκλησία». 

- Εκδίδει και κυκλοφορεί βιβλία, φυλλάδια, εφημερίδες 
και αφίσες. 

ΚΕΦΑΛΑΙΟ Β' 

ΔΙΟΙΚΗΣΗ - ΟΡΓΑΝΩΣΗ - ΕΚΠΡΟΣΩΠΗΣΗ 
Άρθρο 3 

Διοίκηση του Ιδρύματος 

1. Το Ίδρυμα διοικείται από πενταμελές (5 μέλη) Διοι¬ 
κητικό Συμβούλιο, μέλη του οποίου είναι 

α) Ο Μητροπολίτης Πειραιώς, ως Πρόεδρος, 
β) Ο Νόμιμος Αναπληρωτής του Σεβασμιωτότου Μητρο-. 
πολίτου, ως Αντιπρόεδρος. 

γ) Τρεις (3) Κληρικοί ή Λαϊκοί, που επιλέγονται και διορί¬ 
ζονται από τον Μητροπολίτη - Πρόεδρο, μαζί με τους ανα¬ 
πληρωματικούς των. 

2. Η θητεία των μελών του Διοικητικού Συμβουλίου είναι 
τριετής. Ο Πρόεδρος μπορεί να αντικαταστήσει μέλος του 
Δ.Σ. και πριν από τη λήξη της θητείας του, για λόγους που 
θα κρίνει ο ίδιος. 

3. Τον Πρόεδρο απόντα ή κωλυόμενο αντικαθιστά ο 
Αντιπρόεδρος. 

4. Η ιδιότητα του μέλους του Δ.Σ. είναι τιμητική και άμι¬ 
σθη. 

5. Το Δ.Σ. συνεδριάζει τακτικά ανά διμηνία και έκτακτα 
όταν κριθεί τούτο αναγκαίο από τον Πρόεδρο. Στις συνε¬ 
δριάσεις τηρούνται από τον Γραμματέα πρακτικά, που επι¬ 
κυρώνονται και υπογράφονται στην αμέσως επόμενη συ¬ 
νεδρία. 

. 6. Οι αποφάσεις του Δ.Σ. λαμβάνονται με απόλυτη 
πλειοψηφία του συνολικού αριθμού των μελών του. 

Άρθρο 4 

Αρμοδιότητες του Διοικητικού Συμβουλίου 

1. Το Δ.Σ. είναι υπεύθυνο και αρμόδιο να διοικεί το 
Ίδρυμα, να μεριμνά για όλες τις υποθέσεις του, να διαχει¬ 
ρίζεται την κινητή και ακίνητη περιουσία του, με χρηστό 
και επωφελή για το Ίδρυμα τρόπο και να παίρνει τις εν δει¬ 
κνυόμενες αποφάσεις για την εύρυθμη και αποδοτική λει¬ 
τουργία του, ώστε να εκπληρώνονται οι σκοποί του Ιδρύ¬ 
ματος. 

2. Ειδικότερα το Διοικητικό Συμβούλιο. 

α) Μεριμνά για την άρτια εκπλήρωση των σκοπών του 
Ιδρύματος σύμφωνα με τις δ"”·άξεις του παρόντος Κανο¬ 
νισμού και των Νόμων του Κράτους. 

β) Δημιουργεί νέους τομείς δράστηριότητος του Ιδρύ¬ 
ματος για την απρόσκοπτη λειτουργία και επέκτασή του. 

γ) Προσλαμβάνει το πόσης φύσεως προσωπικό και κα¬ 
θορίζει τα της αποζημιώσεώς του. 

δ) Ψηφίζει τον Προϋπολογισμό, τον Απολογισμό και τον 
Ισολογισμό. 

Άρθρο 5 

Αρμοδιότητες του Προέδρου 
Ο Πρόεδρος του Δ.Σ. του Ιδρύματος έχει τις ακόλουθες 
αρμοδιότητες: 

α) Συγκαλεΐ το Δ.Σ. σε τακτικές και έκτακτες συνεδριά¬ 
σεις, καταρτίζει την ημερήσια διάταξη θεμάτων, προε¬ 
δρεύει και διευθύνει τις συζητήσεις. 

β) Εκπροσωπεί το Ίδρυμα στα Δικαστήρια και σε κάθε 
Αρχή, καθώς και προς τους τρίτους. 

γ) Αλληλογραφεί με κάθε Αρχή και υπογράψει όλα τα 
έγγραψα. 

δ) Μεριμνά για την παρακολούθηση της εκτελέσεως 
των αποφάσεων του Δ.Σ. 

Άρθρο 6 

Καθήκοντα Γραμματέως 
1.0 Γραμματέας του Ιδρύματος: 
α) Συντάσσει τα πρακτικά του Δ.Σ. και φροντίζει για την 
εκτέλεση των αποφάσεών του. 

β) Συντάσσει τα έγγραφα τηρεί και διεκπεραιώνει την 
αλληλογραφία. 

γ) Επιμελείται, με τον υπεύθυνο, για τα οικονομικά, Τα¬ 
μία τη σύνταξη του Προϋπολογισμού, που υποβάλλεται για 
ψήφιση στο Δ.Σ. 

δ) Είναι υπεύθυνος για φύλαξη των εγγράφων και βι¬ 
βλίων (πλην των διαχειριστικών) καθώς και της σφραγίδος 
του Ιδρύματος. 

2. Το Δ.Σ. μπορεί να αναθέσει σε υπάλληλο του Ιδρύμα¬ 
τος, να βοηθά τον Γραμματέα στα καθήκσντά του. 

3. Σε περίπτωση απουσίας ή κωλύματός του, ο Γ ραμμα¬ 
τέας, αναπληρώνεται από άλλο μέλος του Δ.Σ. που ορίζε¬ 
ται απ' αυτό με απόφασή του. 

Άρθρο 7 
Καθήκοντα Ταμία 

1. Ο Ταμίας του Ιδρύματος: 

α) Έχει την αρμοδιότητα και ευθύνη για την οικονομική 
διαχείριση του Ιδρύματος, ενεργεί τις εισπράξεις και τις 
πληρωμές. 

β) Τηρεί με τάξη και φυλάσσει, ασφαλώς, τα παραστα¬ 
τικά εισπράξεων και δαπανών και τα διαχειριστικά βιβλία 
του Ιδρύματος. 

γ) Επιμελείται, με τον Γ ραμματέα, τη σύνταξη του Προϋ¬ 
πολογισμού, Απολογισμού και Ισολογισμού καθώς και την 
έγκαιρη κατάθεσή τους, για έγκριση. 

2. Σε περίπτωση απουσίας ή κωλύμματός του, ο Ταμίας, 
αναπληρώνεται από άλλο μέλος του Δ.Σ., που ορίζεται απ’ 
αυτό, με απόφασή του. 

ΚΕΦΑΛΑΙΟ Γ 
ΠΟΡΟΙ ΤΟΥ ΙΔΡΥΜΑΤΟΣ 

Άρθρο 8 

Πόροι του Ιδρύματος 
Πόροι του Ιδρύματος είναι: 

α) Επιχορηγήσεις της Ιερός Μητροπόλεως Πειραιώς, 
των Ενοριακών, Ιδρυματικών και Προσκυνηματικών Ιερών 
Ναών της και άλλων Νομικών Προσώπων Δημοσίου ή Ιδιω¬ 
τικού Δικαίου. 

β) Δωρεές φυσικών προσώπων, 
γ) Συνδρομές του Περιοδικού και τα έσοδα από πωλή- 
σεις βιντοκασετών, ραδιοφωνικών ή τηλεοπτικών προ¬ 


γραμμάτων και από την εν γένει παροχή υπηρεσιών προς 
τρίτους. 

ΚΕΦΑΛΑΙΟ Δ’ 

ΕΛΕΓΧΟΣ - ΕΠΟΠΤΕΙΑ 
Αρθροθ 

Προϋπολογισμός - Απολογισμός 

1. Το οικονομικό έτος αρχίζει την 1 η Ιανουάριου και λή¬ 
γει την 31η Δεκεμβρίου κάθε έτους. 

2. Το Δ.Σ. ψηφίζει κατά μήνα Νοέμβριο τον Προϋπολο¬ 
γισμό εσόδων και δαπανών του επομένου έτους. Με από¬ 
φασή του μπορούν να γίνουν μεταγενέστερα τροποποιή¬ 
σεις του Προϋπολογισμού. 

3.0 Ταμίας συντάσσει και υποβάλλει στο Δ.Σ. το πρώτο 
τρίμηνο του επομένου έτους, τον Απολογισμό εσόδων και 
δαπανών του προηγουμένου οικονομικού έτους, για 
έγκριση. 

4. Τον Απολογισμό και Ισολογισμό εγκρίνει το Δ.Σ. μέσα 
στο πρώτο δεκαήμερο του Απριλίου κάθε χρόνου. 

Άρθρο 10 
Τηρούμενα Βιβλία 

1. Τα βιβλία που τηρούνται από το Ίδρυμα είναι: 

α) Βιβλίο Πρακτικών συνεδριάσεων του Δ.Σ. στο οποίο 
καταχωρίζονται οι συζητήσεις, πράξεις και αποφάσεις του 
Διοικητικού Συμβουλίου. 

β) Βιβλίο Ταμείου, για την καταχώρηση, κατά χρονολο¬ 
γική σειρά, των εισπράξεων και πληρωμών. 

γ) Πρωτόκολλο εισερχομένης και εξερχομένης αλληλο¬ 
γραφίας. 

δ) Βιβλίο απογραφών, για την καταχώρηση, κάθε έτους 
όλων των περιουσιακών στοιχείων, καθώς και του Απολο¬ 
γισμού και Ισολογισμού. 

ε) Βιβλίο υλικού, όπου παρακολουθείται η εισαγωγή, 
εξαγωγή και το υπόλοιπο των διαφόρων πραγμάτων του 
Ιδρύματος. 

2. Οσάκις κριθεΙ σκόπιμο ή αναγκαίο, το Δ.Σ. μπορεί να 
αποφασίσει την τήρηση και άλλων Βιβλίων ή στοιχείων. 

Αρθρο 11 

Δικαιολογητικά διαχειρίσεως 

1. Οι πάσης φύσεως εισπράξεις θα γίνονται με την έκ¬ 
δοση αναλόγως, είτε Διπλοτύπου Εισπράξεων είτε Διπλο¬ 
τύπου Παροχής Υπηρεσιών, είτε Τιμολογίου Πωλήσεως 
άπαντα θεωρημένα από την οικείσν Διεύθυνσιν Οικονομι¬ 
κών Υπηρεσιών. Επίσης εκδίδεται Γ ενικό Γ ραμμάτιο Ει¬ 
σπράξεων αριθμημένο κατά αύξοντα αριθμό και στο οποίο 
υπογράψουν ο Ταμίας και ο Πρόεδρος. 

2. Για την πραγματοποίηση δαπανών είναι απαραίτητη η 
έκδοση Χρηματικού Εντάλματος Πληρωμών από διπλό¬ 
τυπο βιβλίο ενταλμάτων, αριθμημένο κατ’ αύξοντα αριθμό 
και υπογεγραμμένο από τον Πρόεδρο. Το πρωτότυπο επι¬ 
συνάπτεται στα δικαιολογητικά της δαπάνης και το αντί¬ 
γραφο παραμένει στο στέλεχος. 

Αρθρο 12 

ΕποπτεΙα - Ελεγχος 

Το Ίδρυμα υπόκειται στην εποπτεία και τον έλεγχο του 
Μητροπολιτικού Συμβουλίου της Ιερός Μητροπόλεως 
Πειραιώς. 

Άρθρο 13 

Σφραγίδα του Ιδρύματος 

Το Ίδρυμα έχει σφραγίδα στην οποία αναγράφεται κυ- 
κλοτερώς η πλήρης επωνυμία του, «ΕΚΚΛΗΣΙΑΣΤΙΚΟ ΚΕ¬ 
ΝΤΡΟ ΕΝΗΜΕΡΩΣΕΙΣ ΙΕΡΑΣ ΜΗΤΡΟΠΟΛΕΩΣ ΠΕΙ¬ 
ΡΑΙΩΣ» (Ε.Κ.Ε.). 

Άρθρο 14 

Διάλυση του Ιδρύματος 

Το Δ.Σ. όταν υπάρχουν σοβαροί λόγοι, μπορεί να απο¬ 
φασίσει τη διάλυση του Ιδρύματος, με πλειοψηφώ, στην 
οποία πρέπει απαραιτήτους να περιλαμβάνεται και η ψή¬ 
φος του Προέδρου. Σε περίπτωση διαλύσεως, η κινητή και 
ακίνητη περιουσία του Ιδρύματος περιέρχεται στην Ιερά 
Μητρόπολη Πειραιώς. 


Άρθρο 15 

Ο παρών Κανονισμός τροποποιείται μετά από σχετική 
απόφαση του Μητροπολίτου Πειραιώς, Προέδρου του 
Ιδρύματος. 

Αρθρο 16 

Η ισχύς του παρόντος Κανονισμού αρχίζει από τη δημο¬ 
σίευσή του στην Εφημερίδα της Κυβερνήσεως και το πε¬ 
ριοδικό «ΕΚΚΛΗΣΙΑ». 

Άρθρο 17 

Από τις διατάξεις του Κανονισμού αυτού προκαλείται 
δαπάνη εις βάρος του Προϋπολογισμού του Νομικού Προ¬ 
σώπου της Ιερός Μητροπόλεως Πειραιώς, το ύψος της 
οποίας δεν δυνατοί να προσδιορισθεΐ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


